6. โครงการดำเนินงานในอนาคต

  กลุ่มบริษัทมีความมุ่งมั่นที่จะรักษาความเป็นผู้นำในด้านธุรกิจบันเทิงครบวงจรของประเทศและพัฒนางานธุรกิจด้านบันเทิงและสื่อให้มีมาตรฐานเทียบเท่าระดับสากล
  ดังนั้นเพื่อให้สามารถบรรลุถึงเป้าหมายดังกล่าว บริษัทจึงมีโครงการดำเนินงานในอนาคต ดังนี้

  ธุรกิจเพลง และธุรกิจที่เกี่ยวเนื่องกับเพลง

การปรับโมเดลโครงสร้างการหารายได้ จากที่เน้นขายอัลบัม หรือ Physical Business ไปสู่
ธุรกิจ ‘การให้บริการเพลงแบบครบวงจร’ หรือ Total Music Business ครอบคลุมทั้ง
Singing, Listening &Watching Business

-   ธุรกิจเพลง

มุ่งเน้นการสร้างสรรค์ผลงานเพลงที่มีความหลากหลายครอบคลุมผู้ฟังเพลงทุก กลุ่มเป้าหมาย
โดยมีการแบ่งกลุ่มผู้ผลิตเพลงให้ตรงกับกลุ่มเป้าหมาย (Target Group) เพื่อให้
สามารถผลิตผลงานได้ตรงกับความต้องการของกลุ่มเป้าหมายได้ชัดเจนยิ่งขึ้น โดยมีการปรับ
โครงสร้างการบริหารตามเซ็กเมนต์เพลง เพื่อความแม่นยำในการตอบสนองความ ต้องการของ
ผู้บริโภคและการสื่อสารทางการตลาด (Segment Marketing) เพื่อตอบโจทย์พฤติกรรมการ
บริโภคซึ่งเป็นไปตามรสนิยมการฟังเพลงและเจเนอเรชั่น 6 กลุ่มหลัก คือ 1.Teen Idol 2.Pop
Idol 3.Rock 4.Vintage 5.Country 6.Niche Market เช่น แจซ, อินดี้ ฯลฯ
โดยมีการทำ วิจัยความต้องการของผู้บริโภคอย่างต่อเนื่อง และมีการทำ CRM อย่างเป็นระบบ
เนื่องจากมีวิธี สร้างรายได้ของแต่ละเซ็กเมนต์แตกต่างกัน

  เน้นการขยายช่องทางการจัดจำหน่ายสินค้าเพลงของบริษัทให้สามารถเข้าถึงผู้บริโภคได้อย่างทั่วถึงที่สุด
  โดยจะขยายธุรกิจร้านค้าปลีกภายใต้การดำเนินงานของบริษัทให้มีจำนวนมากขึ้น
  รวมถึงยังคงการมีหน่วยขายเคลื่อนที่ (Mobile Sale Unit) และเน้นการเพิ่มพื้นที่การขายใน
  Super Store ต่างๆ รวมถึงการขายโดยใช้หน่วยขายตรง

-   ธุรกิจการจักเก็บค่าลิขสิทธิ์

  มุ่งเน้นการใช้ประโยชน์จากทรัพย์สินทางปัญญาของกลุ่มบริษัท โดยเฉพาะผลงานเพลงเกือบ
  20,000 เพลงที่ถูกเก็บไว้ใน Music Library ของกลุ่มบริษัท
  ผ่านหน่วยงานจัดเก็บค่าลิขสิทธิ์ดังกล่าวจากทั้งใน และต่างประเทศ
  นอกจากนี้ยังมีธุรกิจการให้บริการและบริหารค่าลิขสิทธิ์ตู้คาราโอเกะซึ่งจะทำให้บริษัทมีฐานข้อมูลของกลุ่มลูกค้าและความนิยม
  ซึ่งจะส่งผลให้บริษัทสามารถวางแผนทางด้านการตลาดและกำหนดกลยุทธ์ทางด้านการแข่งขันได้แม่นยำมากยิ่งขึ้น

-   ธุรกิจสร้างสรรค์และรับจัดกิจกรรมและคอนเสิร์ต

  มุ่งเน้นการสร้างผลกำไรจากการจัดคอนเสิร์ตและการแสดงเพิ่มขึ้น
  โดยกลุ่มบริษัทมีโครงการที่จะเพิ่มจำนวนการจัดคอนเสิร์ตและการแสดงให้มากขึ้น
  ไม่ว่าจะเป็นคอนเสิร์ตแบบเต็มรูปแบบ หรือคอนเสิร์ตเล็กๆ ที่จะมี theme แตกต่างกันไป
  ตัวอย่าง คอนเสิร์ตที่จะมีขึ้นในปี 2551 ได้แก่ คอนเสิร์ตแบบเบิร์ด เบิร์ด
  คอนเสิร์ตรำลึกถึงพี่เต๋อ เป็นต้น

-   ธุรกิจบริหารศิลปิน

  บริษัทมีนโยบายเพิ่มมูลค่าและความหลากหลายของการบริการ
  ด้วยการพัฒนาตัวศิลปินเพื่อนำเสนอแก่ลูกค้าในรูปแบบต่างๆ
  โดยบริการที่มีครอบคลุมทั้งบริการประเภท Music และ Non – Music ซึ่งได้แก่
  การใช้ศิลปินของบริษัทเป็น presenter ของสินค้าต่างๆ
  และยังมีการเร่งขยายตลาดเพื่อส่งออกความบันเทิงสู่ต่างประเทศ
  เพื่อตอบสนองความต้องการของลูกค้าเฉพาะคนไทยที่อยู่ในต่างประเทศ

-   ธุรกิจดิจิทัล

ธุรกิจดิจิทัลสร้างรายได้จาก Subsidize Marketing เทรนด์รายได้ของดิจิทัลมิวสิกของ

โลกกำลังไปสู่โมเดล Subsidize Marketing คือมีรายได้จากการเป็นเครื่องมือสนับสนุนกล
ยุทธ์ทางการตลาดของพันธมิตร ด้วยการสร้างสรรค์คอนเทนต์ให้เอกซ์คลูซีฟ เน้นคอน เซปต์ Money
can’t buy ซึ่งปัจจุบันเมืองไทยบริษัทใหญ่ๆ ในธุรกิจสื่อสาร ธนาคาร ฯลฯ
กำลังนิยมนำเพลงมาเป็นอาวุธของ CRM ในรูปแบบการ Subsidize

  ธุรกิจสื่อ

  บมจ. จีเอ็มเอ็ม มีเดีย ซึ่งเป็นบริษัทในเครือมีเป้าหมายที่จะเป็นผู้นำในธุรกิจสื่อที่ครบวงจร
  (Total Media Solutions) โดยมุ่งเน้นการผลิตที่มีคุณภาพ
  ครอบคลุมในธุรกิจสื่อทุกประเภทอาทิ วิทยุ โทรทัศน์ สิ่งพิมพ์ นิตยสาร และ
  ธุรกิจสร้างสรรค์และบริหารงานกิจกรรม
  โดยมีเป้าหมายในการกำหนดทิศทางการดำเนินธุรกิจของธุรกิจต่างๆ ไว้ดังนี้

-   ธุรกิจวิทยุ

    บริษัทฯมีโครงการที่จะเน้นคุณภาพการผลิต
    เพิ่มสีสันและปรับเปลี่ยนรูปแบบการจัดรายการวิทยุของบริษัทฯให้มีจุดเด่น ตอกย้ำแบรนด์ทั้ง 4
    สถานี เพื่อขยายฐานผู้ฟังและเพิ่มส่วนแบ่งทางการตลาดให้มากขึ้น ปี 2551 นี้บริษัทฯ
    ยังคงเน้นการตอกย้ำความเป็นผู้นำของธุรกิจวิทยุ ด้วยกลยุทธ์ Customer Centric
    ศึกษาพฤติกรรมที่เปลี่ยนไปของผู้บริโภคนำมาปรับปรุงทุกจุดของรายการ
    และแบ่งกลุ่มผู้ฟังกลุ่มเป้าหมายอย่างชัดเจน อีกทั้งบริษัทฯยังยึดถือคอนเซ็ป “More than
    radio” ซึ่งจะต่อยอดธุรกิจเพิ่มขึ้นโดยการจัดทำโชว์บิซ การจัดทัวร์ และกิจกรรมอื่นๆ ทำ
    IMC ร่วมกับมีเดียของบริษัทในเครือ โดยยึดหลักว่าลูกค้าทุกรายคือ Business Partner
    ที่บริษัทฯ จะเป็น Media Solution ที่ดีที่สุด นอกจากนี้ บริษัทฯ ยังมี website
    ของแต่ละรายการวิทยุที่มีเนื้อหาในรูปแบบของ Multimedia Content
    ให้ผู้เข้าชมได้รับฟังรายการวิทยุสดๆ ที่นำมาเพิ่มช่องทางให้ได้รับฟังผ่านทาง Internet
    (Re-Broadcasting) ด้วยคุณภาพเสียงที่ชัดเจน
    รวมทั้งกิจกรรมอื่นๆที่ร่วมสนุกในรายการวิทยุและบน internet อีกด้วย
    และล่าสุดกลุ่มธุรกิจวิทยุได้เปิดให้บริการความบันเทิงรูปแบบใหม่ล่าสุด iRadio
    สถานีวิทยุออนไลน์รูปแบบใหม่บนอินเตอร์เน็ต ในรูปแบบของ Interactive Radioผ่านทาง
    www.iradioclub.com
    ซึ่งจะเป็นการเปิดให้ผู้ฟังและดีเจสามารถติดต่อกันได้สดแบบเรียลไทม์ และภายในปี 2551 นี้
    iRadio ก็จะนำเสนอเพิ่มเติมอีก 3 แชนแนล
    เพื่อให้ครอบคลุมกับความต้องการของกลุ่มผู้ฟังอย่างครบถ้วนทุกกลุ่ม iRadio ภายใต้สโลแกน
    Radio you can play. : "สถานีวิทยุออนไลน์รูปแบบใหม่ ฟังก็ดี.. เล่นก็ได้..."

-   ธุรกิจโทรทัศน์

  จากการเปลี่ยนแปลงโครงสร้างของอุตสาหกรรมโทรทัศน์ในช่วงที่ผ่านมา สถานีโทรทัศน์ต่างๆ
  ได้มีการปรับตัวอย่างต่อเนื่องไม่ว่าจะเป็นผังรายการออกอากาศ
  ขยายเวลาในรายการโทรทัศน์ที่ได้รับความนิยมจากผู้ชม
  ทั้งนี้ล้วนเป็นความต้องการรายการโทรทัศน์ที่มีคุณภาพ เจาะกลุ่มผู้บริโภคที่เฉพาะเจาะจงมากขึ้น
  เช่น รายการวัยรุ่น ละครหลังข่าว ละครตลกจบในตอน (Sitcom) เพื่อดึงดูดผู้บริโภค
  ดังนั้นบริษัทฯ จึงตระหนักและให้ความสำคัญกับการสร้างสรร Contents ที่มีคุณภาพ
  โดยมีเนื้อหาสาระที่แยกส่วนกลุ่มผู้ชมอย่างชัดเจน
  ภายใต้การผลิตรายการของกลุ่มบริษัทที่มีความชำนาญในประเภทรายการประเภทต่างๆ
  อย่างชัดเจน ขณะเดียวกัน
  บริษัทฯมีกลยุทธ์ที่ใช้ทางการตลาดได้แก่การใช้กลยุทธ์ราคาแบบเหมารวม (Package)
  ซึ่งเน้นโฆษณาที่ครอบคลุมหลายสื่อในหลายรูปแบบซึ่งจะกระจายไปหลายรายการแล้วแต่ความต้องการของลูกค้า
  ในราคาที่คุ้มค่าและประหยัดกว่าการโฆษณาแบบเพียงรายการเดียว นอกจากนั้น
  ยังมีการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย
  รวมถึงการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
  ทั้งกิจกรรมภายในและนอกประเทศ (Tour)
  เพื่อเป็นทางเลือกเพิ่มเติมให้กับลูกค้าที่มีความสนใจอยากทำกิจกรรมส่งเสริมการตลาดและยังสามารถมีสื่อประชาสัมพันธ์ผ่านทางรายการได้อีกทางหนึ่งด้วย
  ซึ่งได้รับการตอบรับจากลูกค้าเป็นอย่างดี

-   ธุรกิจสิ่งพิมพ์

  ปัจจุบันกลุ่มบริษัทมีนิตยสารอยู่ 5 ฉบับ โดยนิตยสารแต่ละฉบับจะมีกลุ่มผู้อ่านที่ชัดเจน
  และแตกต่างกันไป
  โดยบริษัทฯมีการสำรวจกลุ่มผู้อ่านที่เป็นกลุ่มเป้าหมายหลักถึงความพึงพอใจและความต้องการให้ชัดเจน
  เพื่อที่จะพัฒนาเนื้อหา ปรับโฉมการดีไซน์ให้มีสาระ ความสนุก และเซ็กซี่อย่างมี Style
  เพื่อตอบสนอง Positioning ของ นิตยสารแต่ละประเภท และยังคงยึดกลยุทธ์
  Segmentation เพื่อรักษาความเป็นผู้นำในตลาดของตนไว้ และเน้นการทำกิจกรรม Below
  the Line ร่วมกับลูกค้าโฆษณามากขึ้นเพื่อเพิ่มช่องทางรายได้
  ตลอดจนยังจะนำเสนอคอนเทนต์ผ่านสื่ออินเทอร์เน็ตและดาวน์โหลด
  เพื่อตอบสนองความต้องการของผู้อ่านเป้าหมายได้มากยิ่งขึ้น
  ในส่วนของพ็อกเก็ตบุ๊กยังคงเน้นการทำ CRM มาโดยตลอด
  ทำให้คาดว่าจะไม่ถูกกระทบโดยความผันผวนทางเศรษฐกิจมากนัก

-   ธุรกิจสร้างสรรค์และบริหารงานกิจกรรม

  ปัจจุบัน บริษัท อินเด็กซ์ อีเว้นท์ เอเจนซี่ จำกัด (มหาชน) ซี่งเป็นบริษัทลูกของกลุ่มบริษัทฯ
  เป็นหนึ่งในบริษัทชั้นนำด้าน Below-the-line ของประเทศ
  บริษัทมีความแข็งแกร่งด้านธุรกิจสร้างสรรค์และบริหารงานกิจกรรม
  ควบคู่ไปกับการนำทรัพยากรที่เป็นศิลปิน ดาราไปต่อยอดสร้างมูลค่าให้เกิดขึ้นกับบริษัทฯอย่างสูงสุด
  ซึ่งเป็นการผนึกกำลังให้การดำเนินงานของกลุ่มบริษัทมีความสมบูรณ์แบบ ทำให้ปัจจุบัน
  บริษัทสามารถให้บริการทางด้านสื่อที่ครบวงจรและมีประสิทธิภาพสูงสุดในประเทศไทยกลุ่มหนึ่ง

  ธุรกิจภาพยนตร์

  สำหรับปี 2551 บริษัท จีเอ็มเอ็ม ไท หับ จำกัด มีแผนนำภาพยนตร์ออกฉายทั้งหมดประมาณ 6-8
  เรื่อง ในหลากหลายแนว ซึ่งจะประกอบด้วยทั้ง ภาพยนตร์แนวโรแมนติก คอมเมดี้ ภาพยนตร์ตลก
  ภาพยนตร์สำหรับครอบครัว และภาพยนตร์สยองขวัญ
  โดยเน้นการผลิตภาพยนตร์ที่มีคุณภาพควบคู่ไปกับการบริหารต้นทุนการผลิตให้มีประสิทธิภาพสูงสุด
  เพื่อให้สอดคล้องกับสภาพเศรษฐกิจ และสภาวะตลาดที่มีแนวโน้มการแข่งขันสูงขึ้น